rejauldu/bengali-wikipedia huggingface dataset:
দিলামের যুদ্ধ (২৭ জানুয়ারি ১৯০৩) সৌদি আরবের একত্রীকরণ সময়ের একটি গুরুত্বপূর্ণ যুদ্ধ। এটি ১৯০৩ সালের ২৭ জানুয়ারি রিয়াদের দক্ষিণের দিলাম শহরে রশিদি ও সৌদিদের মধ্যে সংঘটিত হয়।  রিয়াদ বিজয়ের পর ইবনে সৌদ উড়ো খবরের মাধ্যমে রশিদিদের বিভ্রান্ত করার পরিকল্পনা নেন। তিনি রিয়াদে ১,০০০ যোদ্ধা প্রস্তুত করেন এবং ৩,৫০০ যোদ্ধা নিয়ে শহর ত্যাগ করেন। এরপর দিলাম জয় করা হয়। রশিদিরা দিলামের নিয়ন্ত্রণ লাভের জন্য ইবনে সৌদকে অনুসরণ করে। এই যুদ্ধে রশিদিদের পক্ষে ২৫০ জন নিহত হয় এবং নজদের দক্ষিণের নিয়ন্ত্রণ তাদের সম্পূর্ণরূপে হারাতে হয়।  তথ্যসূত্র   Battle of Dilam, Arabic Wikipedia  বিষয়শ্রেণী:সৌদি আরব জড়িত লড়াই বিষয়শ্রেণী:সৌদি আরবের ইতিহাস বিষয়শ্রেণী:নজদের ইতিহাস বিষয়শ্রেণী:সৌদি আরবের ইতিহাসে উসমানীয় যুগ
লাব্দোন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।   হত্যাকাণ্ড ১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তার ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।   মৃত্যু  ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।   তথ্যসূত্র   আরো পড়ুন Petech, Luciano (1973) Aristocracy and Government in Tibet. 1728-1959, Rome  বিষয়শ্রেণী:আম্বান বিষয়শ্রেণী:১৭৫০-এ মৃত্যু
thumb|রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট, বেলুড় মঠ রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট (পূর্বতন নাম: রামকৃষ্ণ মিশন বিবেকানন্দ বিশ্ববিদ্যালয়) ভারতের একটি বেসরকারি বিশ্ববিদ্যালয়। এই বিশ্ববিদ্যালয় পরিচালনা করেন রামকৃষ্ণ মিশন কর্তৃপক্ষ। বর্তমানে সারা দেশে বিশ্ববিদ্যালয়টির চারটি ক্যাম্পাস রয়েছে – বেলুড়, নরেন্দ্রপুর (পশ্চিমবঙ্গ), কোয়েম্বাটুর (তামিলনাড়ু) ও রাঁচি (ঝাড়খণ্ড)। বিশ্ববিদ্যালয় মঞ্জুরি কমিশন আইনের ধারা ৩ বলে প্রতিষ্ঠিত এই বিশ্ববিদ্যালয়। ২০০৫ সালের জুলাই মাসে একটি ডিমড-বিশ্ববিদ্যালয় ঘোষিত হয়। গ্রাম ও আদিবাসী উন্নয়ন (নরেন্দ্রপুর ও রাঁচি) , ডিজঅ্যাবিলিটি ম্যানেজমেন্ট ও বিশেষ শিক্ষা (কোয়েম্বাটুর), মৌলিক বিজ্ঞান শিক্ষা, ভারতীয় সাংস্কৃতিক ও আধ্যাত্মিক শিক্ষা ইত্যাদি বহু বিষয়ে এই বিশ্ববিদ্যালয়ে কোর্স চালু রয়েছে। সারাদেশে বিশিষ্ট শিক্ষকদের সহায়তায় এই সকল কোর্স পড়িয়ে থাকে বিশ্ববিদ্যালয়।  ইতিহাস thumb|বিবেকানন্দের মূর্তি, রামকৃষ্ণ মিশন বিবেকানন্দ এডুকেশনাল এন্ড রিসার্চ ইনস্টিটিউট, বেলুড় মঠ, হাওড়া। thumb|রামকৃষ্ণ মিশন বিবেকানন্দ এডুকেশনাল এন্ড রিসার্চ ইনস্টিটিউট, আগস্ট ২০২২। ২০০৮ সালের জুলাই মাসে বিশ্ববিদ্যালয়ের স্কুল অব ম্যাথমেটিক সায়েন্স চালু হয়। বেলুড় মঠের প্রধান ক্যাম্পাস ও কলকাতায় স্বামী বিবেকানন্দের পৈতৃক ভিটে বিবেকানন্দ গবেষণা কেন্দ্রে ক্লাস শুরু হয়।   বহিঃসংযোগ   রামকৃষ্ণ মিশন বিবেকানন্দ বিশ্ববিদ্যালয় – প্রাতিষ্ঠানিক ওয়েবসাইট  First private university offers unique courses  বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:ভারতের বিশ্ববিদ্যালয় বিষয়শ্রেণী:পশ্চিমবঙ্গের বেসরকারি বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:২০০৫-এ পশ্চিমবঙ্গে প্রতিষ্ঠিত বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
কাটিয়া সাম্বুকা (জন্ম ইয়েকাতেরিনা মিখাইলোভা, ২৭ আগস্ট, ১৯৯১) একজন রুশ গায়িকা , অভিনেত্রী, টেলিভিশন উপস্থাপক এবং আদিরসাত্মক মডেল। তিনি প্রাপ্তবয়স্ক চলচ্চিত্র পরিচালক বব জ্যাককে বিয়ে করেছেন এবং তার উপন্যাস পোর-নোর একটি চরিত্র! "Por-no!"  in Amphora.   তথ্যসূত্র    বহিঃসংযোগ      বিষয়শ্রেণী:রুশ নারী মডেল বিষয়শ্রেণী:রুশ টেলিভিশন উপস্থাপক বিষয়শ্রেণী:রুশ পর্নোগ্রাফিক চলচ্চিত্র অভিনেত্রী বিষয়শ্রেণী:রুশ নারী গায়ক বিষয়শ্রেণী:রুশ আদিরসাত্মক মডেল বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী প্রাপ্তবয়স্ক মডেল
ডোলমা তেক্কে (), যা হাজি মুস্তাফা বাবা তেক্কে () নামেও পরিচিত, আলবেনিয়ার ক্রুইয়ে শহরের লাঝা কালা পাড়ায় অবস্থিত একটি সাংস্কৃতিক নিদর্শন হিসেবে স্বীকৃত বেকতাশি তীর্থস্থান।  তেক্কেটি ক্রুইয়ে দুর্গের দক্ষিণ কোণে অবস্থিত।   ইতিহাস  thumb|left|তেক্কের অভ্যন্তরভাগ thumb|তেক্কের অভ্যন্তরভাগ  এই তেক্কে ১১৯৩ হিজরি (১৭৭৯–১৭৮০ খ্রিষ্টাব্দ)-তে আদেম আগা টপ্তানি (মৃত্যু ১৭৮৪) কর্তৃক নির্মিত হয়। তাঁর সাদা মার্বেলের কবর তেক্কের ভিতরেই রয়েছে। ধারণা করা হয়, এটি প্রাথমিকভাবে একটি মসজিদ হিসেবে নির্মিত হয়েছিল, কারণ অভ্যন্তরে একটি মিহরাব (কিবলা নির্দেশক প্রার্থনা কক্ষ) রয়েছে। প্রতি বছর ১১ আগস্ট এখানে তীর্থযাত্রার উৎসব অনুষ্ঠিত হতো।  ডোলমা পরিবারের সদস্যরা এই তেক্কেতে সমাহিত রয়েছেন এবং তাঁদের মধ্যে কয়েকজনের কবরকে তীর্থস্থান হিসেবে মানা হয়:  বাবা মুস্তাফা ডোলমা-এর মাজার  দরবেশ হুসেন ডোলমা-এর মাজার   অতীত মর্যাদা  কমিউনিস্ট যুগের আগে এই তেক্কেতে ৩৬০টি পবিত্র কবর ছিল এবং এটি “ছোট খোরাসান” নামে পরিচিত ছিল।  তথ্যসূত্র  বিষয়শ্রেণী:আলবেনিয়ার সাংস্কৃতিক নিদর্শন বিষয়শ্রেণী:আলবেনিয়ার সুফি তেক্কে বিষয়শ্রেণী:বেকতাশি তেক্কে বিষয়শ্রেণী:ক্রুইয়ে শহরের স্থাপনা বিষয়শ্রেণী:উসমানীয় সমাধি বিষয়শ্রেণী:আলবেনিয়ার সাংস্কৃতিক স্মৃতিস্তম্ভ
ঈশ্বর দাস জালান ভারতীয় জাতীয় কংগ্রেসে অন্তর্ভুক্ত একজন ভারতীয় রাজনীতিবিদ ছিলেন, যিনি বড়বাজার আসন থেকে পশ্চিমবঙ্গ আইনসভার বিধায়ক ছিলেন।  তিনি ২১ নভেম্বর ১৯৪৭ সালের থেকে ১৯ জুন ১৯৫২ পর্যন্ত পশ্চিমবঙ্গ আইনসভার স্পিকার হিসাবে দায়িত্ব পালন করেছিলেন।    তথ্যসূত্র   বিষয়শ্রেণী:পশ্চিমবঙ্গ বিধানসভার অধ্যক্ষ বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭ বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২ বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ
ভৌত বিশ্বতত্ত্বে অদ্ভুত বেগ (ইংরেজি ভাষায়: Peculiar velocity) বলতে পশ্চাদপসরণশীল ছায়াপথের এমন সব বেগকে বোঝায় যা হাবল নীতির মাধ্যমে ব্যাখ্যা করা সম্ভব না। থাম্ব|এডউইন হাবল বিজ্ঞানী এডুইন হাবলের নীতি অনুসারে, আমাদের থেকে পেছনে সরে যাওয়া ছায়াপথগুলোর দ্রুতি আমাদের থেকে তাদের দূরত্বের সমানুপাতিক। অন্যান্য কোন ক্রিয়া না থাকলে দূরত্ব ও বেগের এই সম্পর্ক ঠিক এমনই হওয়ার কথা।  কিন্তু ছায়াপথগুলো মহাবিশ্বের সব স্থানে সমানভাবে বণ্টিত নেই। এরা গুচ্ছে গুচ্ছে বিভক্ত। এসব ছায়াপথ গুচ্ছকে বলে স্তবক। একেকটি ছায়াপথ-স্তবকে কয়েক ডজন থেকে শুরু করে কয়েক হাজার ছায়াপথ থাকতে পারে। কোন একটি স্তবকের মধ্যে অবস্থিত এসব ঘন সন্নিবিষ্ট ছায়াপথেরা একে অপরের উপর মহাকর্ষীয় বল প্রয়োগ করে। এই বল এতই শক্তিশালী যে এর কারণে কোন একটি ছায়াপথ সর্বোচ্চ ১,০০০ কিমি/সেকেন্ড দ্রুতি অর্জন করতে পারে, যেকোন দিকে। তাই হাবল নীতিতে আমরা যে অরীয় বেগ হিসাব করি তার সাথে এই বেগ যোগ বা তা থেকে এটা বিয়োগ করতে হবে। নয়ত সঠিক ফলাফল পাওয়া যাবে না। ছায়াপথের দূরত্ব নির্ণয় করতে গিয়ে এই ক্রিয়া থেকে উদ্ভূত ফলাফল হিসাবে আনতে হবে। এটাকে বলা যায় এক ধরনের ত্রুটি সংশোধনী (error correction)। ছায়াপথগুলোর মোট দ্রুতি যত বাড়ে এই ত্রুটির পরিমাণও তত কমে আসে, কারণ সেক্ষেত্রে দূরত্ব বেড়ে যায়।  তবে আরও শুদ্ধ একটি হিসাব আছে। স্তবকের মধ্যকার সবগুলো ছায়াপথের দ্রুতির গড় নিলে অদ্ভুত বেগগুলো একে অপরকে বাতিল করে দেবে। যার ফলে গড় দ্রুতির মাধ্যমেই প্রায় শুদ্ধ ফল লাভ সম্ভব।  উল্লেখ্য, এই অদ্ভুত বেগের কারণেই লোহিত সরণ জগতে ব্যত্যয় (Redshift space distortions) দেখা যায়। যেকোন বিশ্বতাত্ত্বিক গণনার ক্ষেত্রে এই লোহিত সরণ জগতের ব্যত্যয় গণনা আবশ্যক।  বিষয়শ্রেণী:বহিশ্ছায়াপথীয় জ্যোতির্বিজ্ঞান
১১ জুন তারিখে প্রতি  বছর পালিত হয় আন্তর্জাতিক খেলা দিবস। এই দিবসটির প্রতিষ্ঠার বিষয়ে জাতিসংঘের সাধারণ পরিষদের প্রস্তাব ( A/RES/78/268 ) গৃহীত হয়। এই দিবসে খেলাধুলার সংরক্ষণ, প্রচার এবং অগ্রাধিকার দেওয়ার প্রচেষ্টায় একটি গুরুত্বপূর্ণ মাইলফলক হিসেবে কাজ করে। এতে সকল মানুষ, বিশেষ করে শিশুরা, পুরস্কার পেতে পারে এবং তাদের পূর্ণ সম্ভাবনায় উন্নতি করতে পারে। নিছক বিনোদনের বাইরেও, খেলাধুলা হল একটি সর্বজনীন ভাষা যা সকল বয়সের মানুষের দ্বারা কথিত, জাতীয়, সাংস্কৃতিক এবং আর্থ-সামাজিক সীমানা অতিক্রম করে। এই ভাগ করা আবেগ সম্প্রদায় এবং জাতীয় গর্বের অনুভূতি জাগিয়ে তোলে।  গুরুত্ব  খেলার মাধ্যমে মানুষের শারীরিক গঠন সুদৃঢ় হয়। তাছাড়া সৃজনশীলতা এবং উদ্ভাবনকেও উৎসাহিত করে। বিশেষ করে শিশুদের ক্ষেত্রে, খেলা সম্পর্ক গড়ে তুলতে এবং নিয়ন্ত্রণ উন্নত করতে, মানসিক আঘাত কাটিয়ে উঠতে এবং সমস্যা সমাধানে সহায়তা করে। এটি শিশুদের দ্রুত পরিবর্তনশীল বিশ্বে উন্নতির জন্য প্রয়োজনীয় জ্ঞানীয়, শারীরিক, সৃজনশীল, সামাজিক এবং মানসিক দক্ষতা বিকাশে সহায়তা করে। খেলার সুযোগ সীমিত করা সরাসরি শিশুর সুস্থতা এবং বিকাশকে ব্যাহত করে। শিক্ষাক্ষেত্রে, খেলা-ভিত্তিক শিক্ষা শিক্ষার্থীদের শেখার প্রক্রিয়ায় সক্রিয়ভাবে জড়িত করার একটি কার্যকর পদ্ধতি হিসেবে স্বীকৃত। এটি শিখনকে আরও উপভোগ্য এবং প্রাসঙ্গিক করে তুলতে সাহায্য করে, যার ফলে প্রেরণা এবং তথ্য ধরে রাখা বৃদ্ধি পায়। খেলাধুলা সহনশীলতা, স্থিতিস্থাপকতা বৃদ্ধি এবং সামাজিক অন্তর্ভুক্তি, সংঘাত প্রতিরোধ এবং শান্তি স্থাপনে সহায়তা করে। সেই জন্য শিশু অধিকার সনদ ৩২ অনুচ্ছেদের অধীনে খেলাধুলাকে প্রতিটি শিশুর মৌলিক অধিকার হিসেবে স্বীকৃতি দিয়েছে । আন্তর্জাতিক দিবসটি বিশ্বব্যাপী, জাতীয় এবং স্থানীয় পর্যায়ে খেলার গুরুত্ব বৃদ্ধির জন্য এক ঐক্যবদ্ধ মুহূর্ত তৈরি করে। এটি বিশ্বব্যাপী শিক্ষা এবং সম্প্রদায়ের পরিবেশে খেলাকে একীভূত করার জন্য নীতি, প্রশিক্ষণ এবং তহবিলের আহ্বানের ইঙ্গিত দেয়।  শিশুর খেলার অধিকার জাতিসংঘ ১১ জুনকে 'আন্তর্জাতিক খেলা দিবস' হিসেবে স্বীকৃতি দিয়েছে এবং ঘোষণা করেছে, যা সকল সদস্য দেশ, বিশেষ করে যারা শিশু অধিকার সংক্রান্ত আন্তর্জাতিক কনভেনশন অনুমোদন করেছে, তাদের প্রতিশ্রুতি। এই দিনটি ১৮ বছরের কম বয়সী সকল শিশুর খেলার অধিকার হিসেবে পালিত হবে। ১১ জুন প্রথমবারের মতো আন্তর্জাতিক খেলাধুলা দিবসকে সকলের জন্য, বিশেষ করে শিশুদের জন্য, খেলাধুলার প্রচার এবং অগ্রাধিকার দেওয়ার ক্ষেত্রে একটি বড় পদক্ষেপ হিসেবে দেখা হয়, যাতে তারা পুরস্কার পায় এবং তাদের পূর্ণ সম্ভাবনায় উন্নতি লাভ করে।  গ্রামীণ উন্নয়ন বিভাগের এক আদেশে বলা হয়েছে যে, সবচেয়ে ঝুঁকিপূর্ণ অংশের প্রতি বিশেষ মনোযোগ দেওয়া উচিত, বিশেষ করে যাদের খেলার সুযোগ সবচেয়ে কম, যেমন বিশেষভাবে সক্ষম শিশু, স্কুলের বাইরের শিশু এবং কর্মজীবী শিশু। "সকল শিশুকে অন্তর্ভুক্ত করা উচিত, শিশুর অধিকার হিসেবে খেলার গুরুত্বের উপর জোর দেওয়া উচিত, যা সরাসরি শারীরিক ও মানসিক স্বাস্থ্য, আত্মমর্যাদা, আত্মবিশ্বাস, সৃজনশীলতা, সমতা, সামাজিক সম্প্রীতি এবং মাদক ও ডিজিটাল আসক্তির মতো নেতিবাচক সামাজিক অভ্যাসের বিরুদ্ধে লড়াইয়ের সাথে সম্পর্কিত," আদেশে বলা হয়েছে।  প্রতিপাদ্য বিষয়  ২০২৫ সালের আন্তর্জাতিক খেলা দিবসের প্রতিপাদ্য হল খেলা বেছে নিন - প্রতিদিন। এই প্রতিপাদ্য আমাদের সকলের জন্য - সরকার, বিভিন্ন সংগঠন, শিক্ষা প্রতিষ্ঠান এবং পরিবার সকলের চেষ্টায় বিশেষ করে  শিশুদের জন্য খেলাধুলাকে গুরুত্ব দান করে এবং অগ্রাধিকার দেয় এমন সিদ্ধান্ত নেওয়ার জন্য একটি অনুস্মারক।   তথ্যসূত্র   বিষয়শ্রেণী:জাতিসংঘের দিবস বিষয়শ্রেণী:সচেতনতা দিবস বিষয়শ্রেণী:জুন উদ্‌যাপন বিষয়শ্রেণী:খেলা বিষয়শ্রেণী:জাতিসংঘ
সন্ধানপুর ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।http://sandhanpurup.tangail.gov.bd/   ভৌগোলিক উপাত্ত  সন্ধানপুর ইউনিয়নের মোট আয়তন ১৮২৩৩ একর।ঘরবাড়ির সংখ্যা ১২৫০৮ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী সন্ধানপুর ইউনিয়নের মোট জনসংখ্যা ৪৭০৫৫ জন।এদের মধ্যে ২২৮৪৬ জন পুরূষ এবং ২৪২০৯ জন মহিলা। প্রতি ব:কি: এ ৬৩৮ জন লোক বাস করে।   ইতিহাস    শিক্ষা   অর্থনীতি   এখানকার অর্থনীতি মূলত  কৃষিভিত্তিক। ধান,গম,হলুদ, আঁদা ইত্যাদি। তবে বতর্মানে পোল্ট্রি ও পশুপালন খুবই জনপ্রিয় হচ্ছে।   উল্লেখযোগ্য ব্যক্তি  মোঃআনিছুর রহমান,বীর মুক্তিযোদ্ধা। অবসরপ্রাপ্ত সরকারী চাকুরীজীবী। জন্মস্থান সন্ধানপুর ইউনিয়নের কুশারিয়া গ্রামে।পিতার নাম মৃত হাজী মোঃছামান আলী।   বিবিধ    আরও দেখুন    বহিঃসংযোগ     তথ্যসূত্র   বিষয়শ্রেণী:ঘাটাইল উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
রেইন আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে।   রচনা ও ইতিহাস  রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে  মুক্তি পায়।   আরও দেখুন   আমেরিকান লাইফ (গান)  জাম্প (গান)   তথ্যসূত্র   বিষয়শ্রেণী:১৯৯২-এর গান বিষয়শ্রেণী:ম্যাডোনার গান বিষয়শ্রেণী:যৌনতা সম্পর্কে গান
বিচারপতি ভবন হল বাংলাদেশের রাজধানী ঢাকায় কাকরাইল অবস্থিত একটি গগনচুম্বী অট্টালিকা। এটি বাংলাদেশ সুপ্রিম কোর্টের বিচারকদের জন্য নির্মিত একটি বহুতলবিশিষ্ট আবাসিক ভবন। ইমারতটি ১০১ মিটার ও ২০ তলা  বিশিষ্ট। ইমারতটির নির্মাণকাজ ২০১৭ সালে সম্পন্ন হয়। এটি বাংলাদেশের অষ্টম উচ্চতম ভবন।  ইতিহাস ভবনটি  ১ দশমিক ৫ একর জমির উপর ঢাকার কাকরাইল এলাকায় ২০ তলা ভবন নির্মাণ করা হয়। ভবনটি নির্মাণে ব্যয় হয় প্রায় ১৭৪ কোটি টাকা। সুপ্রীম কোর্ট প্রশাসনের সূত্র অনুযায়ী এই ভবনের ভিত্তি ৩০ তলা। এই ভবনে ৭৬টি ফ্ল্যাট রয়েছে,‌‌ যেগুলোর আকার সাড়ে ৩ হাজার বর্গ ফুট। প্রধানমন্ত্রী শেখ হাসিনা ২০১১ সালের মে মাসে ভবনের ভিত্তিপ্রস্তর স্থাপন করেন এবং ১৫ এপ্রিল ২০১৭ সালে ভবনটি উদ্বোধন করেন।  বিচারপতিদের আবাসিক ভবনের নির্মাণ প্রকল্পের চূড়ান্ত অনুমোদন দেয় ২০১২ সালের ৬ মার্চ জাতীয় অর্থনৈতিক পরিষদ নির্বাহী কমিটির (একনেক)। ২০১৩ সালে এই ভবণের নির্মাণ কাজ শুরু হয় তৎকালীন প্রধান বিচারপতি এ. বি. এম. খায়রুল হকের সময়ে।  নির্মাণ প্রধান বিচারপতি মোজাম্মেল হোসেনের সময় ভবনের নির্মাণ কাজ থমকে ছিলো। প্রধান বিচারপতি হিসেবে বিচারপতি সুরেন্দ্র কুমার সিনহা দায়িত্ব পাওয়ার পর ভবনে সেবার মান উন্নয়নসহ নানা উদ্যোগ নেয়। এরই অংশ হিসেবে ভবনটির পুরোদমে নির্মাণ কাজ শুরু হয়। দেড় একর জমিতে ৩০ তলা ভিত্তির ওপর ২০ তলা এ ভবনের নির্মাণ কাজ চলে। ২০১২ সালে প্রকল্পের নির্মাণ কাজ শুরু হয়। প্রকল্পটি ২০১৬ সালের জুন মাসে সুপ্রিম কোর্টের কাছে হস্তান্তর করার কথা ছিল। কিন্তু সরকারি-বেসরকারি ভবনে এসটিপি স্থাপনের কারণে প্রকল্পের মেয়াদ ডিসেম্বর এবং প্রকল্পের ব্যয় বেড়ে যায়। উদ্বোধন করা হয় ২০১৭ সালের এপ্রিল। গণপূর্ত অধিদফতর সরকারি অর্থায়নে ভবণটি নির্মাণ কাজ শুরু হয়। গণপূর্তের অতিরিক্ত প্রধান প্রকৌশলী উৎপল কুমার দে ভবনটি প্রকল্পটির পরিচালক হিসেবে ছিলেন। ভবনটি নির্মাণ কাজ করেন ‘দ্য সিভিল ইঞ্জিনিয়ার্স লিমিটেড’।   তথ্যসূত্র   বিষয়শ্রেণী:ঢাকার ভবন ও স্থাপনা
আফশিন গাদেরজাদেহ (; জন্ম: ১৩ জুলাই ২০০২) একজন কুর্দি ইন্টারনেট ব্যক্তিত্ব, যিনি বর্তমানে বিশ্বের সবচেয়ে কম উচ্চতার জীবিত মানুষ (পুরুষ)। তিনি ২০২২ সালের ডিসেম্বরে গিনেস ওয়ার্ল্ড রেকর্ড দ্বারা স্বীকৃত হন। তার উচ্চতা ৬৫.২৪ সেন্টিমিটার (২৫.৬৯ ইঞ্চি), যা পূর্ববর্তী সবচেয়ে কম উচ্চতার জীবিত ব্যক্তির চেয়ে ৭ সেন্টিমিটার (২.৮ ইঞ্চি) কম।  গাদেরজাদেহ জীবিতদের মধ্যে সবচেয়ে ছোট হাতের ব্যক্তি হওয়ার জন্যেও গিনেস ওয়ার্ল্ড রেকর্ডে নাম লিখিয়েছেন।   জীবনী  আফশিন গাদেরজাদেহ ইরানের বুকানে ১৩ জুলাই ২০০২ সালে একটি কুর্দি পরিবারে জন্মগ্রহণ করেন। তার শারীরিক অবস্থার কারণে তিনি পড়াশোনা বন্ধ করে দেন। ইরানের জাতীয় রেকর্ড নিবন্ধন কমিটির সহায়তায় তিনি ইরানের সবচেয়ে কম উচ্চতার জীবিত মানুষের জাতীয় রেকর্ড এবং তারপর বিশ্বের সবচেয়ে কম উচ্চতার জীবিত মানুষ হিসেবে বিশ্ব রেকর্ড করতে সক্ষম হন। গাদেরজাদেহ ফার্সি এবং কুর্দি ভাষায় সাবলীল।  ২০২৩ সালে ঘোষণা করা হয়েছিল যে তিনি আইফোন ১৪ নামক একটি ইরাকি কুর্দি চলচ্চিত্রে প্রধান ভূমিকা পালন করবেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:বামনত্বে আক্রান্ত ব্যক্তি বিষয়শ্রেণী:বিশ্বরেকর্ডধারী বিষয়শ্রেণী:গিনেস বিশ্ব রেকর্ড
১৭৯৬ সালের ব্রিটিশ সাধারণ নির্বাচন গ্রেট ব্রিটেনের পার্লামেন্টের অষ্টাদশ এবং শেষ হাউস অফ কমন্সে সদস্যদের নির্বাচিত করে। ১৮০১ সালের ১ জানুয়ারি তাদের গ্রেট ব্রিটেন এবং আয়ারল্যান্ড ইউনিয়নের সামনে তলব করা হয়েছিল। ১৮০০ সালের শেষের দিকে গ্রেট ব্রিটেনের অফিসে থাকা সদস্যরা যুক্তরাজ্যের প্রথম পার্লামেন্টে (১৮০১ – ১৮০২) কাজ চালিয়ে যান।   রাজনৈতিক পরিস্থিতি  গ্রেট ব্রিটেন ১৭৯২ সাল থেকে ফ্রান্সের সাথে যুদ্ধে লিপ্ত ছিল। ১৭৮৩ সাল থেকে প্রধানমন্ত্রী উইলিয়াম পিট দ্য ইয়ঙ্গার হুইগ এবং টোরি রাজনীতিবিদদের একটি বিস্তৃত যুদ্ধকালীন জোটের নেতৃত্ব দেন।  পিটের প্রধান বিরোধিতা ছিল চার্লস জেমস ফক্সের নেতৃত্বে হুইগসের একটি অপেক্ষাকৃত দুর্বল দল। ১৭৯৭ সালের পর চার বছর ধরে ওয়েস্টমিনস্টারে বিরোধীদের উপস্থিতি বিক্ষিপ্ত ছিল কারণ ফক্স সংসদ থেকে বিচ্ছিন্ন হওয়ার কৌশল অনুসরণ করেছিলেন। জর্জ টিয়ারনির নেতৃত্বে শুধুমাত্র একটি ছোট দল মন্ত্রীদের বিরোধিতা করার জন্য ঘন ঘন উপস্থিত ছিল। যেমন ফোর্ড পর্যবেক্ষণ করেন "মাত্র একবার সংখ্যালঘুরা পঁচাত্তর-এ পৌঁছেছিল, এবং প্রায়শই তা দশেরও কম ছিল"।His Majesty's Opposition 1714–1830, by Archibald S. Foord (Oxford University Press 1964)   নির্বাচনের তারিখ  প্রথম এবং শেষ নির্বাচনের মধ্যে সময়কাল ছিল ২৫ মে থেকে ২৯ জুন ১৭৯৬।Footnote to Table 5.02 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000).   ফলাফল  300x300পিক্সেল   তথ্যসূত্র   বিষয়শ্রেণী:গ্রেট ব্রিটেনের সংসদ নির্বাচন
ধূমকেতু এক্সপ্রেস  (ট্রেন নং ৭৬৯/৭৭০) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের অন্যতম মহানগরী রাজশাহীর মাঝে যাতায়ত করে। এটি একটি বিলাসবহুল আন্তঃনগর ট্রেন। ২০১৬ সালের ১৪ নভেম্বর ট্রেনটিকে ভারতীয় এলএইচবি কোচ দেওয়া হয়। ২০২৩ সাল থেকে ট্রেনটি নতুন চাইনিজ CRRC কোচে চলাচল শুরু করেছে।   সময়সূচি  বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের 54 তম সময়সূচী অনুযায়ী, যা 2025 সাল হতে কার্যকর। সময়সূচি সর্বশেষ হালনাগাদ করা হয় ২২ জুন, ২০২৫। ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৬৯কমলাপুর০৬:০০রাজশাহী১১:৪০ বৃহষ্পতিবার৭৭০রাজশাহী২৩:২০কমলাপুর০৪:৪০বুধবার   ইতিহাস   এই ট্রেনটি ২০০৭ সালে ২ অক্টোবর চালু হয় । চালু হওয়ার প্রথম দিকে ট্রেনটি রাজশাহী-ঢাকা-রাজশাহী রুটে স্বল্প যাত্রা বিরতি দিয়ে চলাচল করতো। শুরুতে রাজশাহী ছেড়ে প্রথম স্টপেজ ছিলো চাটমোহর। এরপর যথাক্রমে বড়াল ব্রিজ, উল্লাপাড়া, সদানন্দনপুর, সয়দাবাদ (অপারেশন যাত্রাবিরতি), জয়দেবপুর, বিমানবন্দর এবং সর্বশেষ ঢাকা। বর্তমানে বিভিন্ন আন্দোলন ও অবরোধের প্রেক্ষিতে স্টপেজ যুক্ত হয়েছে, আড়ানী, আব্দুলপুর, ঈশ্বরদী বাইপাস, জামতৈল, ইব্রাহিমাবাদ, টাঙ্গাইল।   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি 2025  সাল অব্দি কার্যকর।)   ঢাকা বিমানবন্দর রেলওয়ে স্টেশন  জয়দেবপুর জংশন  টাঙ্গাইল (শুধু ৭৬৯-এর জন্য)  বঙ্গবন্ধু সেতু পূর্ব জংশন  শহীদ এম মনসুর আলী  জামতৈল জংশন (শুধু ৭৬৯-এর জন্য)  উল্লাপাড়া (শুধু ৭৬৯-এর জন্য)  বড়ালব্রীজ  চাটমোহর  ঈশ্বরদী বাইপাস   আব্দুলপুর জংশন  আড়ানী  তথ্যসূত্র   বহিঃসংযোগ   বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
আবুল বাসার আকন্দ বাংলাদেশ জাতীয়তাবাদী দলের একজন রাজনীতিবিদ, মুক্তিযোদ্ধা এবং আইননজীবী। ময়মনসিংহ-২ (ফুলপুর-তারাকান্দা) আসনের সাবেক সাংসদ। তিনি ফেব্রুয়ারি ১৯৯৬ সালের জাতীয় সংসদ নির্বাচনে বিএনপির হয়ে সংসদ সদস্য নির্বাচিত হয়ে ছিলেন।   জন্ম ও প্রাথমিক জীবন  এ্যাডভোকেট আবুল বাসার আকন্দ ময়মনসিংহ জেলার ফুলপুর উপজেলায় জন্মগ্রহণ করেন।   রাজনৈতিক ও কর্মজীবন  আবুল বাসার আকন্দ বাংলাদেশ জাতীয়তাবাদী দলের নেতা। তিনি ময়মনসিংহ জেলা উত্তর বিএনপি'র যুগ্ম আহবায়ক ফুলপুর উপজেলা সাবেক চেয়ারম্যান। তিনি একজন মুক্তিযোদ্ধা ও আইননজীবী। তিনি ফেব্রুয়ারি ১৯৯৬ সালের জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে বিএনপির হয়ে সংসদ সদস্য নির্বাচিত হয়ে ছিলেন।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)–জাতীয় সংসদ  বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:ময়মনসিংহ জেলার আইনজীবী বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ
হাড়ি বাংলার একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, পুরুলিয়া, বীরভূম ইত্যাদি জেলায় প্রচুর সংখ্যায় হাড়িরা বাস করেন।O’Malley, L.S.S., Bengal District Gazeteers, Birbhum, p.41, 1996 edition, Government of West BengalO’Malley, L.S.S., Bengal District Gazaeteers, Bankura, pp. 65-67, 1995 edition, Government of West Bengal  ২০০১ সালের জনগণনা অনুযায়ী, হাড়িদের সংখ্যা ৩৯০,৬১৯। এরা পশ্চিমবঙ্গের তফসিলি জাতি জনসংখ্যার মোট ২.১ শতাংশ। হাড়িদের মধ্যে ৪৯.৫ শতাংশ স্বাক্ষর – পুরুষ সাক্ষরতার হার ৬১.৬ শতাংশ এবং নারী সাক্ষরতার হার ৩৬.৮ শতাংশ।  ঝাড়ুদারি ও শূকর পালন হাড়িদের ঐতিহ্যগত পেশা। কেউ কেউ কৃষিকাজও করে থাকে। বীরভূম জেলায় হাড়িরা চারটি উপবর্ণে বিভক্ত: ভুঁইমালী বা কৃষক, দাই বা ফুল হাড়ি বা ধাত্রী, কাহার হাড়ি বা পালকি বাহক ও মেহতার হাড়ি বা ঝাড়ুদার।   পাদটীকা   বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:বাঙালি হিন্দু জাতি
আন নম্‌ল  () মুসলমানদের ধর্মীয় গ্রন্থ কুরআনের ২৭তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৩টি। নম্‌ল শব্দের অর্থ (পিপীলিকা)।  নামকরণ দ্বিতীয় রুকূ’র চতুর্থ আয়াতে واد النمل এর কথা বলা হয়েছে। সূরার নাম এখান থেকেই নেয়া হয়েছে। অর্থাৎ এমন সূরা যাতে নামল এর কথা বলা হয়েছে। অথবা যার মধ্যে নামল শব্দ ব্যবহৃত হয়েছে।   বিষয়বস্তু  আরও দেখুন  কুরআন  সূরা ইব্রাহীম  আল আম্বিয়া   তথ্যসূত্র   বিষয়শ্রেণী:সূরা বিষয়শ্রেণী:সলোমন বিষয়শ্রেণী:মুসা
পার্থসারথি দেব ( ১৯৫৬— ২২ মার্চ ২০২৪) ভারতের বাংলা চলচ্চিত্র ও টেলিভিশনের এক বিশিষ্ট অভিনেতা। ছোট পর্দায় তিনি সত্যজিতের গপ্পো ধারাবাহিকের জন্য বিশেষ জনপ্রিয় হন। তিনি পশ্চিমবঙ্গ মোশন পিকচার্স আর্টিস্ট ফোরামের সহ-সভাপতি ছিলেন।দেশ সাহিত্য পত্রিকা|সম্পাদক=সুমন সেনগুপ্ত|প্রকাশনার-তারিখ=২০২৪-০৪-০২|নামমাত্র কলমে প্রয়াণ|পৃষ্ঠা সমূহ=৮৯ বাংলা ছাড়াও তিনি হিন্দি ও তেলুগু ছবিতে অভিনয় করেছেন।   প্রারম্ভিক জীবন এবং কর্মজীবন  পার্থসারথি দেবের জন্ম ১৯৫৬ খ্রিস্টাব্দে কলকাতায়। চল্লিশ বছরেরও বেশি কর্মজীবনে তিনি দুই শতাধিক বাংলা ছবিতে অভিনয় করেছেন । তিনি ওয়েস্ট বেঙ্গল মোশন পিকচার আর্টিস্ট ফোরামের সহ-সভাপতি ছিলেন। প্রবীণ অভিনেতা পার্থসারথি দেব মূলত বাংলায় কাজ করেছেন, তবে হিন্দি ও অন্যান্য ভাষায়ও তার কাজ ডাবিং হয়েছে। তিনি ১৯৮১ খ্রিস্টাব্দে ছোট গোকুলপুরের যাত্রী দিয়ে ভারতীয় সিনেমা জগতে আত্মপ্রকাশ করেন। তারপর একে একে 'সত্যজিৎর গপ্পো' , 'সোনার কেল্লা' , 'মহাপৃথিবী' , 'হৃদয়ের কথা' , 'জয়ী' , 'চুনি পান্না' , 'মিঠাই' , 'প্রেম আমার' , 'কাকাবাবু হেরে গেলেন', 'লাঠি' ও 'বগলা মামা জুগ জুগ জিয়ো' প্রভৃতি ছবিতে সফল অভিনয়ে দর্শকদের মুগ্ধ করেন। তার শেষ অভিনীত ছায়াছবি ছিল নন্দিতা রায়-শিবপ্রসাদ মুখোপাধ্যায়ের পুজোর ছবি "রক্তবীজ"।   ব্যক্তিগত জীবন এবং মৃত্যু  পার্থসারথি দূরদর্শনের রূপটানশিল্পী বিনীতা দেব বন্দ্যোপাধ্যায়কে বিবাহ করেছিলেন। তাদের একটি কন্যাসন্তান হয়। পরে ২০১৮ খ্রিস্টাব্দে তাদের বিবাহবিচ্ছেদ হয়। ২০২১ খ্রিস্টাব্দে পার্থসারথি কোভিডে আক্রান্ত হয়েছিলেন। তারপর দীর্ঘদিন সিওপিডি'র সমস্যায় ভুগছিলেন। নিউমোনিয়া ধরা পড়লে ৯ ফেব্রুয়ারি হাসপাতালে ভর্তি হন। ২০২৪ খ্রিস্টাব্দের ২২ মার্চ শুক্রবার রাত ১১টা ৫০ মিনিটে শেষ নিঃশ্বাস ত্যাগ করেন। ২৩ মার্চ শনিবার তার শেষকৃত্য সম্পন্ন করা হয়।   নির্বাচিত চলচ্চিত্রের তালিকা    ছোট গোপালপুরের যাত্রী (১৮৮১)  সোনার কেল্লা  মহাপৃথিবী  হৃদয়ের কথা  কাকাবাবু হেরে গেলেন? (১৯৯৫)  লাঠি (১৯৯৬)  শুধু তুমি  শক্তি (২০০৪)  প্রেম আমার (২০০৯)   রোমিও (২০১১)  মেমসাহেব (২০১৭)  বিপর্যয় (২০১৭)  কল্পতরু (২০১৮)  আমি তোমাকে ভালবাসি (২০১৮)  জয়ী (২০১৯)  চুনি পান্না (২০১৯)  মন খারাপের ওষুধ (২০২১)  মিঠাই (টেলিভিশন ধারাবাহিক) (২০২১)  বগলা মামা যুগ যুগ জিও (২০২৩)  রক্তবীজ (২০২৩)   তথ্যসূত্র    বহিঃসংযোগ        বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বাংলা চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কলকাতার অভিনেতা বিষয়শ্রেণী:২০২৪-এ মৃত্যু বিষয়শ্রেণী:জন্মের সাল অনিশ্চিত বিষয়শ্রেণী:১৯৫০-এর দশকে জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ০০:২৫, ৯ মার্চ ২০২০ (ইউটিসি) অমিতাভ নাথ   – (অপসারণের প্রস্তাবনা দেখুনলগ দেখুন) () আরোও তথ্যসূত্র প্রয়োজন উল্লেখযোগ্যতা প্রমাণের জন্য, স্বলিখিত মনে হচ্ছে। মেরাজ (আলাপ) ১৭:২৮, ৩ মার্চ ২০২০ (ইউটিসি)  দ্রুত অপসারণযোগ্য।--মাসুম-আল-হাসান (আলাপ) ০৯:৩২, ৪ মার্চ ২০২০ (ইউটিসি)   অপসারণ করা হোক।~ইসমাইল (আলাপ) ০০:২৯, ৮ মার্চ ২০২০ (ইউটিসি)    — রিয়াজ (আলাপ) ০৯:৫৭, ৭ মার্চ ২০২০ (ইউটিসি)   অপসারণের পক্ষে  —শেখহাসানআলাপ.. ১০:০৭, ৭ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।